Suchinthana/ta-wikipedia huggingface dataset:
தாட்சாயிணி

தாட்சாயிணி என்பவர் சிவபெருமானின் மனைவியாவார். இவர் சிவபெருமானிலிருந்து பிரிந்த ஆதி சக்தியின் வடிவமாக கருதப்படுகிறார். இவர் சதி தேவி என்றும் அறியப்படுகிறார். இவரை பவானியென சிவமகாபுராணம் கூறுகிறது.  பிரம்மாவினால் தோற்றுவிக்கப்பட்ட பிரஜாபதி தட்சனுக்கும், முதல் மனிதர்களான சுவாயம்பு மனு மற்றும் சதரூபை தம்பதிகளின் மகளான பிரசூதி ஆகியோருக்கு மகளாக பிறந்தார். அதனால் பிரம்மாவின் பேத்தியாக கருதப்படுகிறார்.

சிவபெருமானிடம் இருந்த வன்மம் காரணமாக பிரஜாபதி தட்சன் சதி சிவபெருமான் திருமணத்திற்குப் பிறகு பெரும் யாகமொன்றினை நடத்துகிறார். அந்த யாகத்திற்கு சிவபெருமானுக்கு தாட்சாயிணிக்கும் அழைப்பு அனுப்பாமல் இருக்கிறார். தந்தையின் மீது கொண்ட பாசத்தின் காரணமாக தட்சனின் யாகத்திற்கு வந்த தாட்சாயிணி அவமானங்களை சந்திக்கின்றார். அத்துடன் தன்னுடைய கணவரான சிவபெருமானை தட்சன் அவமதித்தை தொடர்ந்து அந்த யாகத்தில் விழுந்து மறிக்கின்றார். அதனையறிந்த சிவபெருமான் வீரபத்திரனை தோற்றுவத்து தட்சனை கொல்லும் படி உத்தரவிடுகிறார். தாட்சாயிணியின் உடலை எடுத்துக் கொண்டு நிலையின்றி சிவபெருமான் அலைவதைக் கண்ட திருமால் தாட்சாயிணியின் உடலை சக்கராயுதத்தினால் தகர்க்கின்றார். அதனால் தாட்சாயிணியின் உடல்கள் பல பகுதிகளாக சிதருண்டு பூலோகத்தில் பல இடங்களில் விழுகின்றது. இவ்வாறு விழுந்த இடங்களை சிவபெருமான் சக்தி பீடங்களாக மாற்றி மக்களின் வழிபாட்டிற்கும், அந்த இடங்களுக்கு காவலாகவும் பைரவர்களை தோற்றுவிக்கின்றார்.

சக்தியே மகளாக

உலகம் பராசக்தியால் இயங்குகிறது என்பதை பிரம்மாவின் மூலம் அறிந்தார் தட்சன். அதனால் பெரும் புகழ் பெருவதற்காக பராசக்தியே தன் மகளாக பிறக்க வரம் வேண்டினார். மகள் தனக்கு கட்டுப்பட்டவளாக இருப்பாள் என்பதால் பெரும்சக்தி தனக்கு கிடைக்குமென நினைத்தார். அவருடைய வரத்தினால் பராசக்தியே சதி என்கிற தாட்சாயினியாக பிறந்தார்.

சிவபெருமான் சதி திருமணம்

தட்சனின் மகளான சதி சிவபெருமான் மீது காதல் கொண்டார். சிவபெருமானை நினைத்து தவமிருந்தாள். அந்த தவத்தின் பலனாக சிவபெருமானுடன் திருமணம் நடந்தது. இறைவனான சிவபெருமான் தனக்கு மருமகனாக வந்தால் மேலும் புகழும், அதிகாரமும் கிடைக்கப்பெரும் என்று நம்பிய தட்சன் திருமணத்திற்கு சம்மதம் தெரிவித்தார்.

தந்தையின் சினம்

தட்சன் கைலாயம் சென்றபோது, சிவபெருமான் எழுந்துநின்ற வரவேற்காததை நினைத்து வருத்தம் கொண்டார். வருத்தம் சிவன் மீதான கோபமாக மாறியது. அவரை பழிவாங்க பெரும் யாகமொன்றை நடத்தி சிவபெருமானை அழையாமல், மற்ற அனைத்து தேவர்களையும், கடவுளர்களையும் தட்சன் அழைத்தார்.

இதனை அறிந்த சதி தன்னுடைய தந்தையிடம் முறையிட செல்ல சிவபெருமானிடம் அனுமதி கேட்டார். சிவன் அதற்கு அனுமதி தரமறுத்துவிட்டார். இருந்தும் தன்தந்தையின் செயலுக்கு காரணம் அறிந்திட சதி சென்றாள். அங்கு அவமானம் அடைந்து, யாககுண்டத்தில் விழுந்து மாண்டாள். 

இதனால் சிவபெருமான் ருத்திரனாக அவதாரம் எடுத்து தட்சனை அழித்தார். அவருடன் பைரவர், காளி, வீரபத்திரர் ஆகியோர் யாகத்தினை அழித்தாக கூறப்படுகிறது.

மரபுரிமை பேறுகள்
விஜய் தொலைக்காட்சியில் தாட்சாயினி - சிவபெருமான் தொடர்பான தொடர் 2017ல் வெளிவந்தது.

சான்றுகள்

சிவபெருமான் மனைவியர்
பார்வதியின் வடிவங்கள்
இந்து பெண் தெய்வங்கள்
பேரளவு ஒளிப்படவியல்

பேரளவு ஒளிப்படவியல் அல்லது பெரும ஒளிப்படவியல் (Macro photography, macrography) என்பது மீமிகை நெருக்க ஒளிப்படவியல் ஆகும். இது பொதுவாக மிகச் சிறிய விடயங்களை, சாதாரணமாக பார்க்கவியலாத விடங்களை பெரிதாக ஒளிப்படம் மூலம் வெளிக்கொணருவதாகும். இது பெரிய ஒளிப்படமாக உருவாக்கும் கலை எனவும் கருதப்படுகின்றது.
பேரளவு ஒளிப்படவியல் ஒளிப்படச்சுருள் அல்லது ஒளிப்பட உணரி மூலம் சிறிய விடயத்தை பெரிதாக உருவாக்கல் என விளக்கப்படுகின்றது.

உசாத்துணை

வெளி இணைப்புகள்

 Photo.net how-to  — Guide to macro photography
 Make your own reversing ring  out of a Pringles can by Haje Jan Kamps
 Information on inverted lenses
 Macro Photography Tutorial 
 Insects-macrophotography Photos of insects
 Inexpensive Macro Photography DSLR with Manual Focus Lens
 Macro Photography Tips 
 Use of Microscope Stage for Microphotography

ஒளிப்பட நுட்பங்கள்
தோன்புரி இராச்சியம்

தோன்புரி இராச்சியம் (ஆங்கிலம்:Thonburi Kingdom, தாய்: อาณาจักรธนบุรี) என்பது 1768-ஆம் ஆண்டு தொடங்கி 1782-ஆம் ஆண்டு வரை சயாம் நாட்டில் இருந்த ஓர் இராச்சியம் ஆகும். 

பர்மாவின் கொன்பாங் அரசர்களினால் அயூத்தியா அழிக்கப்பட்ட பின்னர், தக்சின் மன்னர் காலத்தில் தோன்புரி நகரம் தலைநகராகியது. முதலாம் இராமா மன்னர் 1782-ஆம் ஆண்டில் தலைநகரை சாவோ பிரயா ஆற்றின் மறுபக்கத்தில் உள்ள பேங்காக்கிற்கு மாற்றினார். 

தோன்புரி சுயாட்சியுடன் கூடிய நகராகவும் மாகாணமாகவும் விளங்கியது. 1792-ஆம் ஆண்டில் இந்த நகர்ப்பகுதி பேங்காக் பெருநகரப் பகுதியுடன் இணைக்கப்பட்டது.

மேற்கோள்

மேலும் காண்க 

தாய்லாந்து வரலாறு
பர்மாவின் வரலாறு
சன்னாநல்லூர்

சன்னாநல்லூர் (Sannanallur) இது இந்தியாவின்  தமிழ்நாடு மாநிலம் திருவாரூர் மாவட்டம், நன்னிலம் வட்டம், நன்னிலம் ஊராட்சி ஒன்றியத்தில் நன்னிலம் நகரத்தில் உள்ள பகுதியாகும்.

மேற்கோள்கள்

வெளி இணைப்புகள் 
 விக்கிமேப்பியாவில் சன்னாநல்லூர்  அமைவிடம்

திருவாரூர் மாவட்டத்திலுள்ள கிராமங்கள்
போக்கா

போக்கா, போக்கி அல்லது போக்கே (bokeh, ,  ,  ,
) எனப்படுவது மங்கலான தோற்றமும், அல்லது அழகியல் தன்மை கொண்ட தெளிவின்மையும்  , உருவத்தின் குவியமற்ற பகுதியும் ஆகும். போக்கா என்பது "வில்லை உருவாக்கும் ஒளி புள்ளிகளின் குவியமற்ற முறை" எனக் கொள்ளப்படுகின்றது. ஆயினும் குவிய விலகல் மற்றும் துளை வடிவம் வேறுபாடுகள் ஏற்படுத்தும் காட்சி மற்றும் கண்களுக் இதமான காட்சியை அளிக்கவென உருவாக்கப்பட்ட வில்லைகள் மங்கலான உருவம் ஏற்படுத்தி, "நல்ல" அல்லது "பிழையான" மங்கல் (போக்கா) காட்சியினை உருவாக்குகின்றது.
போக்கா புல ஆழத்திற்கு வெளியே காட்சியின் பகுதிகளில் நிகழ்கின்றது. ஆழமற்ற குவிவு மூலம் இவ்வாறு குவிவற்ற பகுதிகளில் செய்யப்படுகின்றது.

போக்கா சிறிய பின்புல விளக்கமாகத் தெரியும் இடத்தில் பார்வைக்குத் தெரியும். எ-கா: ஒளிரும் மின்விளக்கு. ஆயினும், வெளிச்சத்தில் மாத்திரம் போக்கா செயற்படுத்தப்படுவதில்லை.

உசாத்துணை

வெளி இணைப்புகள்

 Aperture Simulator  Java iris and effect simulator
 A visual background blur calculator
 How to evaluate bokeh
 Understanding Bokeh

ஒளிப்பட நுட்பங்கள்
அகலப்பரப்பு ஒளிப்படவியல்

அகலப்பரப்பு ஒளிப்படவியல் (Panoramic photography) என்பது பிரத்தியோக கருவி அல்லது மென்பொருள் கொண்டு புலப் பார்வை அகலமாக உருவத்தை படம் எடுக்கும் ஒளிப்படவியல் நுட்பம் ஆகும். இது சிலவேளை அகன்ற அளவு ஒளிப்படம் எனவும் அழைக்கப்படும்.

வெளி இணைப்புகள்

 A timeline of panoramic cameras 1843–1994
 Stanford University CS 178 interactive Flash demo  explaining the construction of cylindrical panoramas.

மேற்கோள்கள்

ஒளிப்பட நுட்பங்கள்
மச்ச சம்ஹார மூர்த்தி

மச்ச சம்ஹார மூர்த்தி, அறுபத்து நான்கு சிவனின் திருமேனிகளுள் ஒன்றாக சைவர்களால் வணங்கப்படும் வடிவமாகும். மச்சம் என்றால் மீன் என்று பொருள். மீன் வடிவெடுத்து வந்த விஷ்ணுவை கொன்ற சிவனின் திருவுருவம் மச்ச சம்ஹார மூர்த்தி என்று அழைக்கப்படுகிறது.

புராணம்
சோமுகாசுரன் மூன்று லோகத்தினராலும் யாவராலையும் அழிக்க முடியாத வரத்தினை சிவனிடமிருந்துப் பெற்றிருந்தான். அந்த அகந்தையில் பிரம்மனிடம் சென்று வேதங்கள் நான்கையும் பிடுங்கிக் கொண்டு கடலிலுள் சென்று மறைந்தான். பிரம்மன் விஷ்ணுவிடம் நடந்தவற்றை கூறினான். விஷ்ணுவும் ஒரு பெரிய மீன் வடிவம் ஏற்றான். கடலிலுள் சென்று சோமுகாசுரனைத் தேடிக் கடலையேக் கலக்கினான். பின்னர் ஒளிந்திருந்த சோமுகாசுரனை கண்டுபிடித்து அவனை கொன்றான். அவனிடமிருந்து பறிக்க வேதங்களை மீண்டும் பிரம்மனிடம் சேர்ப்பித்தான். ஆனாலும் சோமுகாசுரனின் உடலிருந்து வெளிவந்த இரத்தம் சமுத்திரத்தை செந்நிறமாகக்கியது மற்றும் அந்த மீன் இதை சாப்பிட்டது. அதன் காரணமாக அதான் பின் அந்த பெரிய மந்தார மலை போன்ற அந்த மீன் கடலை இடித்தபடி கொள்ளாமல் திசை நான்கிலும் பரவி நிரம்பியிருந்தான். அவன் அங்கிருக்கும் அனைத்து மீன்களையும் கொன்று தின்றான். ஒரு கடல் விலங்கினங்களையும் கூட விடாமல் அனைத்தையும் கொன்று தின்றான். இச்செய்தி தேவர்கள் மூலமாக சிவனை எட்டியது. சிவனும் தேவர்களுக்கு ஆறுதல் கூறி அக்கொடிய மீனை பிடிக்க மற்றும் கொல்ல வேண்டிய வேலையுடன் மீனவன் போல் உருமாறி அக்கடலில் அம்மீனிற்கு தக்கவாறு உருவம் கொண்டு நின்றான். வலைவீசி அப்பெரிய மீனைப் பிடித்தான். பின்னர் அதன் கண்னை தோண்டி தன் மோதிரத்தில் பதித்துக் கொண்டான் மற்றும் அந்த மீனை துண்டு துண்டாக வெட்டி கொன்றான். இதனால் கண்ணிழந்த மற்றும் கொல்லப்பட்ட அந்த மீன் வடிவம் கொண்ட விஷ்ணு சிவனிடம் தன் பழைய உருவைத் தருமாறுக் கேட்க, அவனும் தந்து ஆசி கூறினான். தேவர்களின் வேண்டுகோளின்படி அட்டூழியம் செய்த அந்த மீனை கொல்ல சிவன் எடுத்த உருவமே மச்ச சம்ஹார மூர்த்தியாகும் மற்றும் அவன் அந்த மீனைக் கொன்றான். இவனை காஞ்சிபுரத்துக் கைலாசநாதர் கோயிலில் தரிசிக்கலாம். அங்கு ஒரு கல் தூணில் இவ்வுருவம் செதுக்கப்பட்டுள்ளது.

சொல்லிலக்கணம்

வேறு பெயர்கள்

தோற்றம்

உருவக் காரணம்
சோமுகாசுரன் என்ற அரக்கன் மூன்று உலகத்தவராலும் யாவராலையும் அழிக்க முடியாத வரத்தினை சிவனிடமிருந்து பெற்றான். அந்த வரத்தினால் கர்வம் கொண்டு பிரம்மனிடமிருந்து வேதங்களை கைப்பற்றி கடலினுள் மறைந்தான். இதனையறிந்த விஷ்ணு மீனாக அவதாரமெடுத்து சோமுகாசுரனை வதம் செய்தான். ஆனால் மீனாகவே இருந்து கடலில் இருக்கும் மீன்களையும், விலங்குகளையும் கொன்று தின்றான். இதனையறிந்த சிவன் மீனவனாக உருமாற்றம் அடைந்து, கடலில் வலைவீசி அந்த மீனை பிடித்தான். அதன் கண்களை தோண்டியெடுத்தார் மேலும் அந்த மீனை துண்டு துண்டாக வெட்டி கொன்றான். அதன்பின் மீனாக இருந்த விஷ்ணுவுக்கு தன்னிலை தெரிந்தது. மீனாக இருந்த விஷ்ணுவை வதம் செய்த திருவுருவக் கோலம் மச்ச சம்ஹார மூர்த்தி என்று வழங்கப்படுகிறது.

கோயில்கள்

மேலும் காண்க 
 சிவன்
 சைவ சமயம்சிவ உருவத்திருமேனிகள்
9882 ஸ்டால்மன்

9882 ஸ்டால்மன் (1994 SS9) முதன்மைப்பட்டையிலுள்ள ஒரு சிறுகோள் ஆகும்.  இது செப்டம்பர் 28, 1994-ம் ஆண்டு ஸ்பேஸ்வாட்ச்சால் அமெரிக்காவின் அரிசோனா மாகாணத்திலுள்ள கிட் (Kitt) சிகரத்தில் கண்டறியப்பட்டது.  இதற்கு கட்டற்ற மற்றும் திறமூல மென்பொருள் ஆர்வலரும், குனூ திட்டத்தை உருவாக்கியவருமான கணினி நிரலாளர் ரிச்சர்ட் ஸ்டால்மனின் நினைவாக இப்பெயரிடப்பட்டது.

இவற்றையும் பார்க்கவும் 
 9965 குனூ - கட்டற்ற மற்றும் திறந்த மென்பொருள் திட்டமான குனூ திட்டத்தின் நினைவாக பெயரிடப்பட்ட சிறுகோள்.
 9793 டோர்வால்டுசு – லினக்சு கருவினை உருவாக்கிய, லினசு டோர்வால்டுசின் நினைவாக பெயரிடப்பட்ட சிறுகோள்.
 9885 லினக்சு - லினக்சு கருவின் நினைவாகப் பெயரிடப்பட்ட சிறுகோள்.

உசாத்துணைகள் 

சிறுகோள்கள்
வான் ஒளிப்படவியல்

வான் ஒளிப்படவியல் (Aerial photography) என்பது நிலத்திலிருந்து உயரமான இடத்திலிருந்து ஒளிப்படம் எடுப்பதாகும். இது நில கட்டமைப்பின் உதவியின்றி ஒளிப்படம் எடுப்பதைக் குறிக்கும். இங்கு ஒளிப்படக் கருவி கையில் வைத்துக் கொண்டோ, பொருத்தப்பட்டோ அல்லது சிலவேளை கட்டுப்பாட்டுக் கருவி அல்லது கட்டுப்படுத்தல் செயற்பாடு மூலம் இயக்கப்படும். வான் ஒளிப்படவியலுக்காக வானூர்தி, உலங்கு வானூர்தி, பறக்கும் பலூன், வான்கப்பல், ஏவூர்தி, பட்டம் போற்ற பல பயன்படுத்தப்படும். வான் ஒளிப்படவியலும் வான்-வான் ஒளிப்படவியலும் வெவ்வேறானவை.

உசாத்துணை

வெளி இணைப்புகள் 

 Aerial photography and remote sensing 
 Air photo interpretation 
 California Coastal Records Project
 Bird's eye view of the Delaware Valley by the Dallin Aerial Survey Company (1924–1941)
 Historic aerial photos of Columbia, South Carolina from the University of South Carolina Library
 Historical Aerial Photographs of New York, Cornell University Library & Cornell Institute for Resource Information Sciences
National Collection of Aerial Photography The official archive of British Government declassified aerial photography.
 History of Aerial photos by Kite – KAP
 Aerial Photographic Techniques Suitable for Children 
 Graber Collection of Florida Aerial Photographs at the University of South Florida

ஒளிப்படவியல் வகைகள்
கஜேந்திரகுமார் பொன்னம்பலம்

கஜேந்திரகுமார் பொன்னம்பலம் (Gajendrakumar Gangaser Ponnambalam, பிறப்பு: சனவரி 16, 1974), இலங்கைத் தமிழ் அரசியல்வாதியும், நாடாளுமன்ற உறுப்பினரும், வழக்கறிஞரும் ஆவார். இவர் அகில இலங்கைத் தமிழ்க் காங்கிரஸ் கட்சியின் தலைவரும், தமிழ்த் தேசிய மக்கள் முன்னணியின் உறுப்பினரும் ஆவார்.

வாழ்க்கைக் குறிப்பு
கஜேந்திரகுமார் யாழ்ப்பாணத்தில் பிரபலமான குடும்பம் ஒன்றில் பிறந்தவர். முன்னாள் அரசியல்வாதி குமார் பொன்னம்பலத்தின் மகனும், ஜி. ஜி. பொன்னம்பலத்தின் பெயரனும் ஆவார்.

கஜேந்திரகுமார் கொழும்பு ரோயல் கல்லூரியிலும், பின்னர் கொழும்பு பன்னாட்டுப் பாடசாலையிலும் கல்வி கற்றார். பின்னர் இலண்டன் பல்கலைக்கழகத்தில் சட்டம் பயின்று 1995 ஆம் ஆண்டில் இளங்கலைப் பட்டம் பெற்றார். அதன் பின்னர் "லிங்கன் இன்" கழகத்தில் படித்து பாரிஸ்டர் பட்டம் பெற்று இலங்கை திரும்பினார். இலங்கையில் வழக்கறிஞராகப் பணியாற்றி 1999 ஆம் ஆண்டில் இலங்கை வழக்கறிஞர் கழகத்தில் சேர்ந்தார்.

அரசியலில்
கஜேந்திரகுமார் 2000 சனவரி 5 இல் அவரது தந்தை குமார் பொன்னம்பலம் படுகொலை செய்யப்பட்டதை அடுத்து அரசியலில் இறங்கினார். 2001 அக்டோபர் 20 இல், தமிழர் விடுதலைக் கூட்டணி, அகில இலங்கைத் தமிழ்க் காங்கிரஸ், ஈழமக்கள் புரட்சிகர விடுதலை முன்னணி, தமிழீழ விடுதலை இயக்கம் ஆகியன இணைந்து தமிழ்த் தேசியக் கூட்டமைப்பு (ததேகூ) என்ற அரசியல் கூட்டணியை ஆரம்பித்தன. 2001 நாடாளுமன்றத் தேர்தலில் பொன்னம்பலம் இக்கூட்டமைப்பு சார்பில் யாழ்ப்பாண மாவட்டத்தில் போட்டியிட்டு முதல்தடவையாக நாடாளுமன்றம் செல்லும் வாய்ப்பைப் பெற்றார். 2004 நாடாளுமன்றத் தேர்தலில் மீண்டும் போட்டியிட்டு நாடாளுமன்றம் சென்றார்.

2010 மார்ச்சில், இவர் செல்வராசா கஜேந்திரன், பத்மினி சிதம்பரநாதன் ஆகிய ததேகூ நாடாளுமன்ற உறுப்பினர்களுடன் கூட்டமைப்பில் இருந்து வெளியேறி தமிழ்த் தேசிய மக்கள் முன்னணி (ததேமமு) என்ற அமைப்பைத் தோற்றுவித்தனர். பொன்னம்பலம் 2010 நாடாளுமன்றத் தேர்தலில் ததேமமு வேட்பாளராக யாழ்ப்பாண மாவட்டத்தில் போட்டியிட்டார். இத்தேர்தலில் இவரது அமைப்பைச் சேர்ந்த எவரும் நாடாளுமன்றத்திற்குத் தெரிவாகவில்லை. 2011 பெப்ரவரியில் தமிழ்த் தேசிய மக்கள் முன்னணியின் பிரதித் தலைவராகத் தேர்ந்தெடுக்கப்பட்டார். 2015 நாடாளுமன்றத் தேர்தலில் இவரது கட்சியைச் சேர்ந்த எவரும் வெற்றி பெறவில்லை. 2020 நாடாளுமன்றத் தேர்தலில் பொன்னம்பலம் மீண்டும் போட்டியிட்டு நாடாளுமன்றத்திற்கு மீண்டும் தெரிவானார்.

தேர்தல் வரலாறு

மேற்கோள்கள்

1974 பிறப்புகள்
இலங்கைத் தமிழ்க் காங்கிரசுக் கட்சி அரசியல்வாதிகள்
கொழும்பு றோயல் கல்லூரி பழைய மாணவர்கள்
இலங்கையின் 12வது நாடாளுமன்ற உறுப்பினர்கள்
இலங்கையின் 13வது நாடாளுமன்ற உறுப்பினர்கள்
இலங்கையின் 16வது நாடாளுமன்ற உறுப்பினர்கள்
இலங்கையின் 17வது நாடாளுமன்ற உறுப்பினர்கள்
வாழும் நபர்கள்
இலங்கை இந்துக்கள்
இலங்கைத் தமிழ் வழக்கறிஞர்கள்
இலங்கைத் தமிழ் அரசியல்வாதிகள்
தமிழ்த் தேசியக் கூட்டமைப்பு அரசியல்வாதிகள்
யாழ்ப்பாணத்து நபர்கள்
இருபத்தொராம் நூற்றாண்டு இலங்கை அரசியல்வாதிகள்
தமிழ்த் தேசிய மக்கள் முன்னணி

தமிழ்த் தேசிய மக்கள் முன்னணி (Tamil National People's Front, TNPF) என்பது இலங்கைத் தமிழரைப் பிரதிநிதித்துவப்படுத்தும் ஓர் இலங்கை அரசியல் கூட்டணியாகும். இக்கூட்டணி 2010 பெப்ரவரி 28 ஆம் நாள் தமிழ்த் தேசியக் கூட்டமைப்பில் இருந்து பிரிந்து உருவானது. இக்கூட்டணியின் தலைவராக அகில இலங்கைத் தமிழ்க் காங்கிரஸ் கட்சித் தலைவர் கஜேந்திரகுமார் பொன்னம்பலம் உள்ளார். தமிழ்த் தேசியக் கூட்டமைப்பின் முன்னாள் நாடாளுமன்ற உறுப்பினர்களான செல்வராசா கஜேந்திரன், பத்மினி சிதம்பரநாதன் ஆகியோரும் இக்கூட்டணியின் உறுப்பினர்கள் ஆவர். இக்கூட்டணி 2010, 2015 நாடாளுமன்றத் தேர்தல்களில் போட்டியிட்டது. ஆனாலும் எவரும் வெற்றி பெறவில்லை. 2013 மாகாண சபைத் தேர்தல், மற்றும் 2015 சனாதிபதித் தேர்தல்களை ஒன்றியொதுக்கியது.

2010 நாடாளுமன்றத் தேர்தல்
2010 ஏப்ரல் 8 ஆம் நாள் நடைபெற்ற 2010 நாடாளுமன்றத் தேர்தலில் கஜேந்திரகுமார் பொன்னம்பலம் தலைமையிலான தமிழ்த் தேசியத்திற்கான மக்கள் முன்னணி யாழ்ப்பாணம், திருகோணமலை ஆகிய மாவட்டங்களில் மட்டும் போட்டியிட்டு மொத்தம் 0.09% வாக்குகளைப் பெற்றது. ஆனாலும் நாடாளுமன்றத்திற்கு எந்த வேட்பாளரும் தெரிவு செய்யப்படவில்லை.

போட்டியிட்ட மாவட்டங்கள் வாரியாக ததேமமு பெற்ற வாக்குகள்

2015 நாடாளுமன்றத் தேர்தல்
2015 ஆகத்து 17ஆம் நாள் நடைபெற்ற 2015 நாடாளுமன்றத் தேர்தலில் தமிழ்த் தேசியத்திற்கான மக்கள் முன்னணி வட, கிழக்கு மாகாணங்களின் அனைத்து தேர்தல் மாவட்டங்களிலும் போட்டியிட்டு மொத்தம் 18,644 (0.17%) வாக்குகளைப் பெற்றது. ஆனாலும் நாடாளுமன்றத்திற்கு எந்த வேட்பாளரும் தெரிவு செய்யப்படவில்லை.

2020 நாடாளுமன்றத் தேர்தல்
2020 ஆகத்து 5ஆம் நாள் நடைபெற்ற 2020 நாடாளுமன்றத் தேர்தலில் தமிழ்த் தேசிய மக்கள் முன்னணி வட, கிழக்கு மாகாணங்களின் அனைத்து தேர்தல் மாவட்டங்களிலும் போட்டியிட்டு மொத்தம் 67,766 (0.58%) வாக்குகளைப் பெற்றது. யாழ்ப்பாணத் தேர்தல் மாவட்டத்தில் ஒரு ஆசனத்தையும், தேசியப் பட்டியல் மூலம் ஒரு ஆசனத்தையும் பெற்றது.

2024 நாடாளுமன்றத் தேர்தல்
2024 நவம்பர் 14-ஆம் நாள் நடைபெற்ற 2024 நாடாளுமன்றத் தேர்தலில் தமிழ்த் தேசிய மக்கள் முன்னணி வட, கிழக்கு மாகாணங்களின் அனைத்து தேர்தல் மாவட்டங்களிலும் போட்டியிட்டு மொத்தம் 39,894 (0.36%) வாக்குகளைப் பெற்றது. யாழ்ப்பாணத் தேர்தல் மாவட்டத்தில் ஒரு இடத்தைப் பெற்றது.

மேற்கோள்கள்

இலங்கைத் தமிழ்த் தேசிய அரசியல் கட்சிகள்
2010இல் நிறுவப்பட்ட அரசியல் கட்சிகள்
அம்மா உணவகம்

அம்மா உணவகம் () என்பது தமிழ்நாட்டின் தலைநகரான சென்னை,சென்னை மாநகராட்சி மற்றும் தமிழகத்தின் அனைத்து மாநகராட்சிகள் மூலமாக இயங்கும் மலிவு விலை உணவகத்திற்கு இடப்பட்டுள்ள பெயராகும். இது சென்னையின் அனைத்து பகுதிகளிலும் வாழும் ஏழை எளிய மக்கள், அன்றாட கூலி வேலை செய்பவர்கள், ஓட்டுநர்கள், பாரம் தூக்குபவர்கள் என குறைந்த ஊதியத்தில் பணிபுரிபவர்கள் பயன்பெறும் வகையில் திறக்கப்பட்டுள்ளது.

மலிவு விலை உணவகங்கள்

சென்னை மாநகராட்சியின் திட்டமான மலிவு விலை உணவகம் திட்டம் 2013 மார்ச் 19ஆம் நாள் சென்னை-சாந்தோமில் முதல்வர் ஜெயலலிதாவால் தொடங்கப்பெற்றது. அதே நாளில் 15 இடங்களில் மலிவு விலை உணவங்கள் செயல்பாட்டிற்கு வந்தன. அரசு பொது மருத்துவமனை வளாகங்களில் அம்மா உணவகம் திறக்கப்பட வேண்டும் என்ற பொது மக்களின் கோரிக்கையினை நிறைவேற்றிடும் வகையில் முதற்கட்டமாக 20.11.2013 அன்று சென்னை அரசு பொது மருத்துவமனை வளாகத்திலும், இரண்டாம் கட்டமாக 21.2.2014 அன்று அரசு ஸ்டான்லி மருத்துவமனை மற்றும் எழும்பூர் குழந்தைகள் நல மருத்துவமனை வளாகங்களிலும் அம்மா உணவகங்களை ஜெயலலிதா திறந்து வைத்தார்.இந்த உணவகங்களில் இட்லி ஒரு ரூபாய்க்கும், சாம்பார் சாதம் 5 ரூபாய்க்கும், தயிர் சாதம் 3 ரூபாய்க்கு விற்கப்படுகின்றன.

பெயர் மாற்றம்
மலிவு விலை சிற்றுண்டி உணவகம் என்ற பெயரை 'அம்மா உணவகம்' என்று மாற்றுவதற்கு சென்னை மாநகராட்சியில் தீர்மானம் 2013 மார்ச் 23ம் தேதியில் நிறைவேற்றப்பட்டது. அப்போது மலிவு விலை உணவகங்களின் எண்ணிக்கை எழுபத்தி மூன்றாக (73) இருந்தன.

முன்னோடியாகத் திகழ்ந்த திட்டம்
அம்மா உணவகம் என்ற திட்டம் இந்தியாவிலேயே முதன்முதலில் தமிழகத்தில் தான் முதலமைச்சர் புரட்சி தலைவி ஜெ. ஜெயலலிதா அவர்களால் துவங்கப்பட்டது. இந்த திட்டம் தேர்தல் அறிக்கையில் கூட இடம்பெறவில்லை. சொல்லாத திட்டத்தையும் ஏழை எளிய மக்கள் பசியை போக்கும் வகையில் இந்த திட்டம் புரட்சி தலைவி அம்மா அவர்களால் துவங்கப்பட்டது. பின் இந்தியாவிற்கே முன்னோடி திட்டமாகவும் திகழ்ந்தது. இந்த திட்டம் தற்போது ஆந்திரப்பிரதேசம், ராஜஸ்தான், மேற்கு வங்காளம், உத்திரப்பிரதேசம், கர்நாடகா ஆகிய மாநிலங்களில் பின்பற்றப்பட்டு வருகிறது. இந்த மாநிலங்களுக்கு தமிழ்நாடு முன்னோடியாக திகழ்வது மறைந்த முதலமைச்சர் ஜெ. ஜெயலலிதா அவர்களையே சாரும்.

திட்ட விரிவாக்கம்
சென்னை மாநகராட்சியின் சார்பில் நூற்றி இருபத்தி ஏழு (127) அம்மா உணவகங்களை ஜெயலலிதா திறந்துவைத்தார். இந்த நிகழ்ச்சி காணொளிக் காட்சி முறையில் நடந்தது.  இதன் மூலம் அம்மா உணவங்களின் எண்ணிக்கை இருநூறாக (200) மாறியது. சென்னை மாநகராட்சியை தொடர்ந்து மற்ற மாநகராட்சிகளுக்கும் இத்திட்டம் விரிவுபடுத்தப்படுமென சட்டசபையில் ஜெயலலிதா அறிவித்தார்.  தமிழகத்தில் அமைந்துள்ளதுபோல் ராஜஸ்தான் மாநிலத்திலும் மலிவு விலையில் உணவகங்கள் திறக்க முடிவு செய்யப்பட்டது.  தமிழகத்தில் ‘அம்மா உணவகம்’ போன்று, ஆந்திர மாநிலத்தின் 2015-16 ஆண்டுக்கான பட்ஜெட்டில் “அண்ணா அம்ருத ஹஸ்தம்” எனும் திட்டத்துக்காக ரூ. 104 கோடி ஒதுக்கப்பட்டது.

மேற்கோள்கள் 

ஜெயலலிதா அரசின் திட்டங்கள்
பெர்னாமா

பெர்னாமா (; ) என்பது மலேசிய அரசாங்கத்தின் செய்தி நிறுவனம். மலேசிய தொடர்பு மற்றும் இலக்கவியல் அமைச்சின் கீழ் ஒரு தன்னாட்சி நிறுவனமாக இயங்கி வருகிறது. 1967-ஆம் ஆண்டில் ஒரு நாடாளுமன்றச் சட்டத்தின் கீழ் உருவாக்கப்பட்டது. அதன் பணிகள் 1968 மே 26இல் தொடங்கின. 

பெரித்தா நேசனல் மலேசியா எனும் மலாய்ச் சொற்களின் சுருக்கம்தான் பெர்னாமா (BERNAMA). இந்தச் செய்தி நிறுவனத்தை மலேசிய அரசாங்கம் நடத்தி வருவதால் அதன் செய்திகளும், தொலைக்காட்சி நிகழ்ச்சிகளும் வலது சாரித் தன்மை உடையதாகவும்; அரசு சார்பு கொண்டதாகவும் உள்ளன பரவலாக அறியப்படுகிறது. உலகம் முழுமையும் இந்த நிறுவனத்திற்கு 300-க்கும் மேற்பட்ட செய்தியாளர்களும் நிருபர்களும் உள்ளனர்.

பின்னணி 

கோலாலம்பூர், ஜாலான் துன் ரசாக் சாலையில், மலேசிய தேசிய நூலகத்திற்கு அருகாமையில் அமைந்து இருக்கும் பெர்னாமா மாளிகையில் இருந்து இந்த நிறுவனம் இயங்கி வருகிறது. மலேசியாவின் எல்லா மாநிலங்களிலும் பெர்னாமா செய்தி நிறுவனத்திற்கு கிளைகள் உள்ளன.

ஜகார்த்தா, சிங்கப்பூர், புது டில்லி, பாங்காக், பெய்ஜிங், டுபாய் ஆகிய நகரங்களில் நிரந்தரமான செய்தியாளர்கள் உள்ளனர். வாஷிங்டன், மெல்பர்ன், லண்டன், மணிலா, டாக்கா, வான்கூவர் ஆகிய நகரங்களில் நிருபர்கள் உள்ளனர். மலேசியாவின் பெரும்பாலான செய்தி ஊடகங்கள் பெர்னாமாவின் சந்தாதாரர்களாக உள்ளன.

தமிழ்ச் செய்திகள் 

1998 செப்டம்பர் மாதம் பெர்னாமா தனது ஒலி - ஒளி ஊடகச் சேவையைத் தொடங்கியது. இந்த நிறுவனம் 24 மணி நேர வானொலி, தொலைக்காட்சி செய்திச் சேவையை மலாய், ஆங்கிலம், சீனம், தமிழ் ஆகிய நான்கு மொழிகளில், ஆஸ்ட்ரோ 502வது ஒளி அலைவரிசையில் வழங்கி வருகிறது.

சில தகவலகங்கள் 

F17, 1st floor,
Hauz Khas Enclave,
புது டில்லி இந்தியா11016

6, இயூ தோங் சென் சாலை
சிங்கப்பூர் 059817

விஸ்மா அந்தாரா
Lantai 16, Suite 1609, Jalan Medan Merdeka Selatan 17
ஜகார்த்தா 10110 இந்தோனேசியா

தாய் பிங் கோபுர வீடமைப்பு
Unit 2237, 582 Sukhumvit 63 Klongtua Vattana,
பாங்காக் 10110, தாய்லாந்து

Hopson International Apartment 20 – 301,
Zone 3 Shuanghuayuan Nanli,
பெய்ஜிங் 100022 சீனா

மேற்கோள்கள்

வெளி இணைப்புகள் 
 Official Website
 Radio24

மலேசிய ஊடகங்கள்
மலேசிய நிறுவனங்கள்
மலேசிய அரசு நிறுவனங்கள்
மணல் அச்சில் வார்த்தல்

மணலில் வார்த்தல் அல்லது மணல் அச்சில் வார்த்தல் என்பது மணலினால் உருவாக்கப்பட்ட அச்சில் உலோகங்களை உருக்கி வார்ப்பதன் மூலம் பொருட்களை உருவாக்கும் செயல்முறையாகும். 70% இற்கும் அதிகமான உலோக வார்த்தல்கள், மணல் வார்த்தல் செயல்முறையினாலேயே உருவாக்கப்படுகின்றன. மணலில் வார்த்தல் ஒப்பிட்டளவில் மலிவானதும் உருக்கினை வார்த்தல் போன்ற கடும் வெப்ப வேலையில் பயன்படுத்தக்கூடிய முறையுமாகும். அச்சு உருவாக்கப் பயன்படும் மணலுடன் ஒட்டும் பொருட்கள் (பொதுவாக களி போன்றவை) கலக்கப்படுகின்றன, இக்கலவை வழக்கமாக நீரினாலோ அல்லது பிற பொருட்களினாலோ ஈரப்படுத்தப்படுகிறது, அச்சிற்குத் தேவையான வலிமையையும் நெகிழ்தன்மையையும் பெற மற்றையப் பொருட்களும் கலக்கப்படுகின்றன.

அடிப்படை செயல்முறை
மாதிரி வடிவத்தை மணலில் பதிப்பதன் மூலம் அச்சு உருவாக்கப்படுகிறது.
மாதிரி உருவை மணல் அச்சிலிருந்து நீக்கல்.
வார்க்கப்படும் உலோகம் வழிந்தோடுவதற்கான வாயில் அமைத்தல்.
அச்சினுள் திரவநிலையில் உலோகத்தை வார்த்தல்.
உலோகத்தை குளிர்மையடைய விடல்.
மணல் அச்சினை உடைத்து வார்க்கப்பட்ட பொருளை எடுத்தல்.

பாகங்கள்
மாதிரியுரு
அச்சுப்பொட்டி
உள்ளகம்
குளிர்விப்பான்

மாதிரியுரு

பொறியியலாளரால் அல்லது வடிவமைப்பாளரால் வழங்கப்பட்ட வடிவமைப்பிலிருந்து மாதிரியுருவினை 'மாதிரியுரு உருவாக்குனர்' உருவாக்குவார். இது மரம், உலோகம் அல்லது பொலிஸ்டைரீன் போன்ற நெகிழியானால் ஆனதாக இருக்கும். உலோக வார்ப்பில் உலோகங்கள் கட்டியாகும் போது சுருங்குகின்றன. இது சிலவேளை குளிர்ச்சியடைகையின் சரிசமனற்ற தன்மையினால் சீராக இராது. எனவே மாதிரியுரு முடிவுப்பொருளை விட சற்றுப்பெரிதாக இருத்தல் வேண்டும், இது 'சுருக்க வரம்பு' எனப்படுகிறது.

மேற்கோள்கள்

அச்சு வார்த்தல் தொழில்நுட்பம்
9885 லினக்சு

9885 லினக்சு 1994-ம் ஆண்டு அக்டோபர் 12 அன்று ஸ்பேஸ்வாட்ச்சால் கண்டறியப்பட்ட ஒரு சிறுகோள் ஆகும்.  குனூ லினக்சு இயங்குதளத்தின் லினக்சு இயக்குதளத்தின் நினைவாக இதற்கு இப்பெயர் வைக்கப்பட்டது.

இவற்றையும் பார்க்கவும் 
 9965 குனூ - கட்டற்ற மற்றும் திறந்த மென்பொருள் திட்டமான குனூ திட்டத்தின் நினைவாகப் பெயரிடப்பட்ட சிறுகோள்.
 9882 ஸ்டால்மன் – கட்டற்ற மற்றும் திறமூல மென்பொருள் ஆர்வலர் ரிச்சர்ட் ஸ்டால்மனின் நினைவாகப் பெயரிடப்பட்ட சிறுகோள்.
 9793 டோர்வால்டுசு – லினக்சு கருவினை உருவாக்கிய, லினசு டோர்வால்டுசின் நினைவாக பெயரிடப்பட்ட சிறுகோள்.

மேற்கோள்கள் 

சிறுகோள்கள்
ஒளிச்செறிவு

ஒளிச்செறிவு  (luminous intensity) என்பது ஒளி அளவியலில்  ஒரு குறிப்பிட்ட திசையில் ஒரு திண்மக் கோணத்திற்கு மனிதக் கண்ணின் சீர்தரப்படுத்தப்பட்ட உணர்திறனான ஒளிர்வு சார்பு அடிப்படையாகக் கொண்டு அலைநீளத்தை நிறைசெய்து  வெளியிடப்பட்ட ஒளியின் ஆற்றல் ஆகும்.   அனைத்துலக முறை அலகுகளில்  அடிப்படை அலகுகளில் ஒன்றான ஒளிச்செறிவின் அலகு  கேண்டெலா (cd), ஆகும்.

பயன்பாடு
குறிப்பிட்ட அலைநீளம் λ உடனான ஒரேவண்ண ஒளியின் ஒளிச்செறிவு

இங்கு

Iv ஒளிச்செறிவு கேண்டலாக்களில் (cd),
Ie  கதிர்வீச்சு செறிவு வாட்டுக்கள்/இசுடெரடியன்களில் (W/sr),
 ஒளிர்வு சார்பு.

ஒளியில் ஒரு அலைநீளத்திற்கும் கூடுதலாக இருந்தால்  (இவ்வாறே நடைமுறையில் இருக்கிறது), ஒளிச்செறிவைப் பெற இதனை அலைக்கற்றையின் அனைத்து அலைநீளங்களுக்கும் கூட்ட வேண்டும் அல்லது தொகையீடு செய்ய வேண்டும்:

மேற்கோள்கள்

ஒளியளவியல்
இயற்பியல் கணியங்கள்
பாக்காத்தான் ராக்யாட்

பாக்காத்தான் ராக்யாட் (மலாய்: Pakatan Rakyat (PR); ஆங்கிலம்: People's Alliance; சீன மொழி: 人民聯盟); என்பது மலேசியாவில் ஒரு முறைசாரா மலேசிய அரசியல் கூட்டணி ஆகும். முன்னாள் மாற்று முன்னணி கூட்டணிக்குப் பதிலாக இந்தக் கூட்டணி உருவாக்கப்பட்டது.  

இந்த அரசியல் கூட்டணி மலேசியாவின் 12 வது மலேசிய பொது தேர்தலுக்கு பின்னர், அதாவது ஏப்ரல் 1, 2008 அன்று, மக்கள் நீதிக் கட்சி, ஜனநாயக செயல் கட்சி, மலேசிய இஸ்லாமிய கட்சி ஆகியவை சேர்ந்து அமைத்த கூட்டணியாகும்.

பின்னர், 2015-ஆம் ஆண்டில் அமாணா (தேசிய நம்பிக்கை கட்சி)யும், ஜனநாயக செயல் கட்சியும், மக்கள் நீதிக் கட்சியும் ஒன்றிணைந்து, பாக்காத்தான் அரப்பான் கூட்டணியை உருவாக்கின.

பொது

12-ஆவது மலேசிய பொது தேர்தல்லில் எதிர்கட்சிகள் மலேசியாவின் ஐந்து மாநிலங்களைக் கைப்பற்றின. அவை கிளாந்தான், கெடா, பினாங்கு, பேராக், சிலாங்கூர் ஆகும். மற்றும் மலேசிய நாடாளுமன்றத்தில் பாரிசான் நேசனல்லின் மூன்றுக்கு இரண்டு பெரும்பான்மையை இழக்கச் செய்தன. 

அதன் பின்னர் எதிர்கட்சிகள் இணைந்து அந்த ஐந்து மாநிலங்களிலும் பக்காத்தான் ராக்யாட் அரசாங்கத்தை உருவாக்கி ஆட்சி செய்தன. ஆனால் 2009 பிப்ரவரியில், மூன்று பக்காத்தான் ராக்யாட் சட்டமன்ற உறுப்பினர்கள், பாரிசான் நேசனல் கூட்டணிக்கு ஆதரவு தெரிவித்து சுயேச்சை உறுப்பினர்களாக மாறியதால் பாக்காத்தான் ராக்யாட் பேராக் மாநில நிர்வாகத்தை இழந்தது.

கொள்கைகள் 

பக்காத்தான் ராக்யாட் அடிப்படை கட்டமைப்பு கொள்கைகள்:
வெளிப்படையான மற்றும் உண்மையான ஜனநாயகம்
உயர் செயல்திறன், நிலையான, ​​மற்றும் சம பொருளாதாரம்
மத்திய, மாநில உறவு மற்றும் வெளியுறவு கொள்கை

பக்காத்தான் ராக்யாட் "ஆரஞ்சு புத்தகம்", மூலம் தமது கொள்கையை முன்னெடுத்து வைத்துள்ளது.

உறுப்பு கட்சிகள் 
மக்கள் நீதிக் கட்சி
ஜனநாயக செயல் கட்சி
மலேசிய இசுலாமிய கட்சி
சரவாக் தேசிய கட்சி (2010-2011)

பக்காத்தான் ராக்யாட் மாநில அரசுகள் 
 கிளாந்தான்
 பினாங்கு
 சிலாங்கூர்

பொது தேர்தல் முடிவுகள்

இந்தியப் பிரதிநிதிகள் 
 கெடா
பி17 -பாடாங் செராய் - சுரேந்திரன் நாகராஜன் - மக்கள் நீதிக் கட்சி

 பினாங்கு
பி46 – பத்து காவான் – கஸ்தூரி பட்டு – ஜனநாயக செயல் கட்சி
பி51 - புக்கிட் குளுகோர் ஜோர்ஜ் டவுன் – கர்பால் சிங் – ஜனநாயக செயல் கட்சி

 பேராக்
பி62 – சுங்கை சிப்புட் – ஜெயக்குமார் தேவராஜ் – மக்கள் நீதிக் கட்சி
பி65  - மேற்குஈப்போ -எம். குலசேகரன் – ஜனநாயக செயல் கட்சி
பி66 – பத்து காஜா – வி. சிவகுமார் – ஜனநாயக செயல் கட்சி

 சிலாங்கூர்
பி103 – பூச்சோங் – கோவிந்த் சிங் தியோ – ஜனநாயக செயல் கட்சி
பி107 - சுபாங் - சிவராசா ராசையா – மக்கள் நீதிக் கட்சி
பி109 - காப்பார் - ஜி மணிவண்ணன் - மக்கள் நீதிக் கட்சி
பி110 – கிள்ளான் - சார்ல்ஸ் சந்தியாகோ - ஜனநாயக செயல் கட்சி

மேலும் பார்க்க 
பாரிசான் நேசனல்
மலேசியப் பொதுத் தேர்தல், 2013
பாக்காத்தான் ஹரப்பான்

மேற்கோள்கள்

வெளி இணைப்புகள்

மலேசிய அரசியல் கட்சிகள்
வாயு பகவான்

இந்து மத தொன்மைவியல் படி, வாயு பகவான் என்பவர் காற்றின் அதிபதியாவார். வாயு பகவானுக்கும் அஞ்சனை என்ற வானர ராணிக்கும் பிறந்தவராக ஆஞ்சநேயர் அவார்.

பதினெட்டு புராணங்களில் வாயு பகவான் சிவனைப் பற்றி கூறிய வாயு புராணமும் ஒன்றாகும். இது ஒரு சைவ புராணமாக பதினெட்டு புராணங்களில் சேர்க்கப்பட்டு அதில் ஒன்றாக அமைந்து உள்ளது.

வாயு புராணம்
வாயு புராணம் பூர்வ பாகம், உத்தர பாகம் என்று இரண்டு பெரும் பிரிவுகளைக் கொண்டது. மேலும் நூற்றிப் பன்னிரெண்டு (112) அத்தியாயங்களேயும், இருபத்து நான்காயிரம் (24,000) ஸ்லோகங்களையும் உள்ளடக்கியது. இது வாயு பகவானால் சிவனிடம் கூறப்பட்டதால் இது வாயு புராணம் என அழைக்கப்படுகிறது மற்றும் இது சைவ புராணங்களில் ஒன்றாக இருக்கிறதாய் ஆகும்.

ஆஞ்சநேயர் 
அயோத்தியாவின் அரசனான தசரதன் தனக்கு குழந்தை பேறு வேண்டி யாகம் செய்தார். அந்த யாகத்தில் கிடைத்த பிரசாதத்தினை தன்னுடைய மூன்று மனைவிகளுக்குப் பகிர்ந்தளிக்கும் பொழுது, கௌசல்யாவின் பங்கிலிருந்து சிறிய அளவினை கழுகொன்று எடுத்து சென்றது. அது குழந்தை வரம் வேண்டி தவமிருந்த அஞ்சனையிடம் சேர்ப்பித்து. அதனை உண்ட அஞ்சனைக்கு ஆஞ்சநேயர் பிறந்தார். இதன் காரணமான வாயு பகவானின் அருளால் பிறந்தமையால் ஆஞ்சநேயரை வாயு மைந்தன் என்று குறிப்பிடுகிறார்கள்.

பீமன்
மகாபாரத இதிகாசத்தி்ல் வருகின்ற பஞ்ச பாண்வர்களில் பீமன் குந்திக்கும் வாயு பகவானுக்கும் பிறந்தவர் ஆவார் அதனால் பீமனை வாயு மைந்தன் என்று அழைக்கப்படுவார்.

தேவர்கள்
டெல்லி பெல்லி

டெல்லி பெல்லி 2011 ஆம் ஆண்டு வெளியான இந்தித் திரைப்படம். அக்சத் வர்மாவின் தயாரிப்பில், அபினய் தியோவின் இயக்கத்தில் வெளியானது. குணால் ராய் கபூர், வீர் தாசு, பூர்ணா ஜகன்னாதன், சேனாசு டிரெசரிவாலா ஆகியோர் முதன்மை வேடங்களில் நடித்துள்ளனர். இது சேட்டை என்னும் பெயரில் தமிழில் மொழிமாற்றம் செய்யப்பட்டு வெளியானது.

மேற்கோள்கள்

2011 இந்தித் திரைப்படங்கள்
அறிமுக இயக்குநர் திரைப்படங்கள்
இந்திய இந்தித் திரைப்படங்கள்
வாயு புராணம்

வாயு புராணம் (தேவநாகரி: वायु पुराण, வாயு புராணா) என்பது சிவனின் பெருமைகளை வாயு பகவான் கூறியதாகும்.  

வாயு புராணம், பூர்வ பாகம், உத்தர பாகம் என்று இரண்டு பெரும் பிரிவுகளை கொண்டது. மேலும் 112 அத்தியாயங்களையும், 24,000 ஸ்லோகங்களையும் உள்ளடக்கியது. இது வாயுபகவானால் கூறப்பட்டதால் வாயு புராணம் என அழைக்கப்படுகிறது.

இப்புராணத்தில் சிவனின் எட்டு பெயர்கள் குறிப்பிட்டுள்ளது. அவ்வெட்டு பெயர்கள் முறையே உருத்திரன், பவன், சிவன், பசுபதி, ஈஸ்வரன், பீமன், உக்கிரன், மகாதேவன் என்பனவாகும்.

மேற்கோள்கள்

புராணங்கள்
லினக்சு கருனி

லினக்ஸ் என்பது திறந்த ஆணைமூல இயக்குதளமான குனூ/லினக்சின் (GNU/Linux) அடிப்படை மென்பொருளான கருனி இனது பெயராகும். லினக்ஸ் கருனி என்பது, கணினி ஒன்று இயங்கத்தேவையான மிக அடிப்படை மென்பொருளான கருனிகளில் புகழ்பெற்ற ஒன்றாகும். இம்மென்பொருள் லினஸ் டோர்வால்ஸ் என்பவரது முயற்சியால் 1991ம் ஆண்டு உருவாக்கப்பட்டு தற்போது உலகம் எங்கும் பரந்திருக்கும் வல்லுனர்களால் படிப்படியாக வளர்த்தெடுக்கப்பட்டுவருகிறது.

பொதுவான பயன்பாட்டில் லினக்சு என்ற சொல் குனூ/இலினக்சு (GNU/Linux) இயக்குதளத்தை குறிக்க பயன்படுத்தப்பட்டாலும் அவ்வாறு  லினக்சு என்று பயன்படுத்துவது அடிப்படையில் தவறானதாகும்.

இது முதன் முதலில் இது இன்டெல் 80386 என்ற நுண்செயலிக்காக உருவாக்கப்பட்டது. ஆனால் அது மற்ற பணித்தளங்களிலும் வேலை செய்யும்.  அது சி மொழி  மற்றும் குனூ சி மொழியின் நீட்சியின் உதவியோடும் கட்டமைப்பு மொழி (assembly language) உதவியோடும்  எழுதப்பட்டதாகும்.

இது குனூ பொது காப்புரிமம் (GNU General Public License) எனப்படும் காப்புரிமையின் கீழ் உருவாக்கப்பட்டவை. அதனால் லினக்ஸின் மூல நிரல் காப்புரிமை அற்றதாகும்.

கருனி என்பது சிறந்து விளங்கும் குனூ/லினக்ஸ் இயக்க அமைப்பின் மூலநிரல் மென்பொருளாகும். லினக்ஸ் கருனியானது திறந்த ஆணைமூலமாக கிடைக்கிறது. குனூ/லினக்ஸ் இயக்குதளமானது லினக்ஸ் கருனியைக் கொண்டிருக்கிறது.

காப்புரிமை ஆவணங்கள் 
முதன்முதலில், டோர்வோல்டு அவர்கள், லினக்ஸை, எந்த ஒரு வர்த்தகமும் தன் வசப்படுத்திக்கொள்ளாதவாறு அதன் காப்புரிமையை அமைத்துள்ளார். பின்னர் ஜி.என்.யு ஜன்ரல் புப்ளிக் காப்புரிமைக்கு (பாகம் 2)  மாற்றப்பட்டது. இந்த ஆவணங்கள், லினக்ஸ் தொகுப்பை பரிமாறிகொள்ளவும் மற்றும் அதனை மாற்றம் செய்ததை விற்கவும் வழிசெய்கிறது. அவ்வாறு செய்யப்படும் லினக்ஸ் தொகுப்பு, அதன் சோர்ஸ் கோடையையும் சேர்த்து இதெ காப்புரிமையின் கீழ் வெளியிடப்பட வேண்டும்.

திரு. டோர்வோல்டு அவர்கள், லினக்ஸின்  ஜி.பி.எல் காப்புரிமைப் பற்றி பேசும்பொழுது, "best thing I ever did." என்று வர்ணித்துள்ளார்.

சின்னம் 

லினக்ஸின் சின்னம் டக்ஸ் (TUX) எனப் பெயரிடப்பட்ட பென்குயின் பறவையாகும். இச்சின்னத்தை உருவாக்கியவர் அமெரிக்காவை சேர்ந்த நிரலாளர் இலாரி இவிங்.

டக்ஸின் உருவம் பல மாறுபட்ட வடிவங்களில் காணப்படுகிறது, சில தோற்றங்கள் முப்பரிமாண வடிவிலும் உள்ளன. லினக்சின் சின்னம் ஏன் பென்குயின் பறவை என்பதற்கு லினசு டோர்வால்டுசின் பதில் "லினசிற்கு பென்குயின் பிடிக்கும், அவ்வளவே".

டக்ஸ் எனப்பெயர் வர காரணம் ஆங்கிலத்தில் டோர்வால்ட்சின் லினக்ஸ் (Torvalds' LinUX) என்பதன் சுருக்கமென கருதப்படுகிறது.

குறிப்புகள்

வெளி இணைப்புகள் 
லினக்ஸ் பற்றிய முதன்மை வளைத்தளம்
லினக்ஸ் ஆவணப்படுத்துதல் திட்டம்
குனூ (GNU) திட்டம்

லினக்சு
இயக்குதள தொழினுட்பம்
மல்லாண்டார்

மல்லாண்டார் எனப்படுவது தமிழ்நாட்டில் பள்ளர், வன்னியர் ஆகிய சாதி மக்களால் பல்வேறு ஊர்களில் வழிபடப்படும் குலதெய்வம் ஆகும். கொங்கு நாடு முழுவதிலும் அதாவது கோவை , ஈரோடு , கரூர் , திருச்சி மாவட்டம் முழுவதிலும் இவ்வழிபாடு காணப்படுகின்றது . இதில் கோயம்புத்தூர், ஈரோடு மாவட்டங்களில் வேளாண் களத்து மேட்டில் “ஓர் உருண்டை” க் கல்லை மல்லாண்டை அல்லது மல்லாண்டவர் என்று வைத்து வழிபட்டு வருகின்றனர்.

திருச்சி மாவட்டம் தொட்டியம் தாலுகா நாகையநல்லூரில் வாழும் பள்ளர்கள், மல்லாண்டார் சாமியை தங்களது குலதெய்வமாக வழிபட்டு வருகிறார்கள். சேலம் மாவட்டம், ஆட்டையாம்பட்டி அருகில் உள்ள நைனாம்பட்டி என்ற ஊரில் ஒரு மல்லாண்டார் கோயில் உள்ளது. இக்கோயில் தெய்வத்தை வன்னியர் சாதியின் ஒரு பிரிவினர் குலதெய்வமாக வழிபடுகின்றனர். இக்குலதெய்வத்தை வழிபடும் பங்காளிகள் இத்தெய்வத்திற்கு ஐந்தாண்டுகளுக்கு ஒருமுறை தெவம் என்ற திருவிழாவை நடத்தி ஆட்டுக் கிடாய்களையும், சேவல்களையும் பலியிட்டு வழிபடுவது வழக்கம். இவர்கள் மூன்றாண்டுகளுக்கு ஒருமுறை முப்பூசை என்ற திருவிழாவையும், மூன்றாண்டுகளுக்கு ஒருமுறை மாப்பூசை என்ற திருவிழாவையும் நடத்தி வழிபட்டு வருகிறார்கள். இதில் முப்பூசை என்பது  பலியிட்டு வழிபடுவது ஆகும். மாப்பூசை என்பது சைவ வழிபாடாகும்.  

வேளாண் தொழிலைத் கொண்டு வாழும் மக்களின் “வேளாண் வளவழிபாடாக" இவ்வழிபாடு, மழை கொடுக்கும் மழைக் கடவுளாகக் கருதப்பட்ட மல்லாண்டவர் பின்னாளில், மாரியம்மன் திரௌபதியம்மன் வழிபாட்டோடு இணைத்து வழிபடப்படும் முறைகளை இவ்வழிபாட்டில் அறிய முடிகின்றது. 
 
சில இடங்களில் விளைநிலத்தின் ஒரு பகுதியில் மரத்தடியில் நடப்பட்ட கல்லைக் காட்டு மல்லாண்டார் என்ற பெயரில் விளைநிலங்களின் காவல் தெய்வமாகவும் இத்தெய்வத்தை வணங்குகின்றனர்.

மேற்கோள்கள் 

தமிழர் நாட்டுப்புறத் தெய்வங்கள்

குலதெய்வக் கோயில்கள்
1915 சிங்களவர் முசுலிம்கள் கலவரம்

சிங்கள முசுலிம் கலவரம் என்பது 1915 இல் இலங்கையில் சிங்களவர்களுக்கும் முசுலீம்களுக்கும் இடையேயான கலவரம் ஆகும். இலங்கை வரலாற்றில் முதன் முறையாக ஏற்பட்ட அரசியல் அடிப்படையில் ஒழுங்கமைக்கப்பட்ட முதல் இனக்கலவரமாக 1915 சிங்கள-முசுலிம் இனக்கலவரமே கருதப்படுகிறது. கலவரத்தின் போது பாதிக்கப்பட்டவர்கள் சிறுபான்மையினரான முசுலிம்கள். இக் கலவரம் 1915, மே 29 ஆம் நாள் ஆரம்பமாகி 1915 சூன் 5 இல் முடிவுக்கு வந்தது. மே 29, 1915 இல் கண்டியில் பெரும்பான்மை சிங்கள பெளத்த கும்பல் ஒன்று பள்ளிவாசல் ஒன்றைத் தாக்கியதுடன், பல முசுலீம்களின் வணிக நிறுவனங்களையும் சூறையாடினர்.

இக்கலவரத்தை அடக்கும் பொருட்டு அன்றைய குடியேற்றவாத பிரித்தானிய ஆட்சியாளர்கள் படைத்துறைச் சட்டத்தை அமுல்படுத்தினர்.  இதனைத் தொடர்ந்து பல நூறு சிங்களவர்கள் கொல்லப்பட்டனர்.

இக் கலவரத்தில் அன்றைய இலங்கைத் தமிழ் தலைவராக இருந்த பொன் இராமநாதன், சிங்களவர்களுக்கு சார்பான செயற்பாடுகளில் ஈடுபட்டார் என்றும், அதனால் தமிழ் பேசும் முசுலீம்களுக்கும் இலங்கைத் தமிழர்களுக்கும் இடையேயான உறவில் விரிசல் ஏற்பட ஒரு காரணமாக அமைந்தது.

இக்கலவரம் பெரும்பான்மை சிங்கள இன மக்களுக்கும் சிறுபான்மையினரான முசுலிம் இன மக்களுக்கும் இடையே ஏற்பட்டது. இதுதொடர்பில் ஆங்கிலேயே அரசு தீவிரமாகச் செயற்பட்டு இடீ. எசு. சேனானாயக்கா, ஆர் இடயசு பண்டாரநாயக்கா, இடீ. எசு. விசேவர்தனா, உடொட்டர் நெயிசர் பெரேரா, ஈ. இடீ. த சில்வா, எச்சு. அமரசூரிய, ஏ. எச்சு. மொலமூறே பல சிங்களத் தலைவர்களைக் கைது செய்தது. பொன்னம்பலம் இராமநாதன் இங்கிலாந்து சென்று பேச்சுவார்த்தைகள் நடத்தி அச்சிங்களத் தலைவர்களை விடுவித்தார். இராமநாதன் நாடு திரும்பியபோது சிங்களத் தலைவர்கள் துறைமுகத்தில் அவரை வரவேற்றதோடு அவரது குதிரை வண்டியின் குதிரைகளைக் கழற்றிவிட்டுத் தாமே காலி வீதி வழியாக அவரது வீடுவரை இழுத்துச் சென்றனர்.

பின்னணி
பெரகரா என்றழைக்கப்படும் பௌத்த சமய நிகழ்ச்சிகளில் ஊர்வலங்கள் கம்பளை, கண்டி நகரங்களில் அமைந்துள்ள முசுலிம் பள்ளிவாசல்களுக்கு முன்னே செல்லும் போது மௌனமாகச் செல்ல வேண்டும் என சில முசுலிம்கள் கோரியதே கலவரங்களுக்கு முக்கிய காரணியாக அமைந்தது.

1915 இனக் கலவரம் நூல்
இந்த இனக் கலவரம் தொடர்பான விடயங்களை உள்ளடக்கி பொன்னம்பலம் இராமநாதனால் Riots and martial law in Ceylon, 1915 எனும் பெயரில் ஒரு நூலும் வெளியிடப்பட்டது.

மேற்கோள்கள்

வெளி இணைப்புகள் 
 தமிழர்களாக மட்டும் வாழ் என்று நிர்ப்பந்தித்த பேரினவாதம்
 சுதந்திரமும் தமிழர்களும்! 
 இலங்கை முஸ்லிம் அரசியல் - நேற்று - இன்று - நாளை

இலங்கை இனக்கலவரங்கள்
1915 நிகழ்வுகள்
பன்னாட்டுக் குழந்தைகளின் புத்தக நாள்

பன்னாட்டுக் குழந்தைகள் புத்தக நாள் (International Children’s Book Day – ICBD) 1967 ஆம் ஆண்டு முதல் ஒவ்வோராண்டும் ஏப்ரல் 2 ஆம் நாள் கொண்டாடப்படுகிறது. இந்நாளாது ஆன்சு கிறித்தியன் ஆன்டர்சன் (1805–1875) என்னும் குழந்தை இலக்கிய எழுத்தாளரின் பிறந்த நாள் ஆகும். "இளம் மக்களுக்கான புத்தகங்களின் பன்னாட்டு வாரியம்" (International Board on Books for Young People – IBBY) என்னும் பன்னாட்டு ஆதாய நோக்கற்ற அமைப்பு (International Non–Profit Organization)  இந்நாளைக் கொண்டாடும் முன்முயற்சிகளை மேற்கொண்டு வருகிறது.

நோக்கம் 
பன்னாட்டுக் குழந்தைகள் புத்தக நாளானது பின்வரும் இரண்டு நோக்கங்களை நிறைவேற்றுவதற்காகக் கொண்டாடப்படுகிறது.

 புத்தகம் படிக்கும் விருப்பத்தை ஊக்குவித்தல்
 குழந்தைகளுக்கான புத்தகங்களின் மீது கவனத்தை ஈர்த்தல்

வழிமுறை 
பன்னாட்டுக் குழந்தைகள் புத்தக நாளைக் கொண்டாடும் முன்முயற்சியை மேற்கொள்ளும் வாய்ப்பு, ஒவ்வோராண்டும் இளம் மக்களுக்கான புத்தகங்களின் பன்னாட்டு வாரியத்தின் வெவ்வேறு நாட்டுப் பிரிவிற்கு வழங்கப்படும். அந்நாடு அவ்வாண்டிற்கான கொண்டாட்டக்கருத்தை முடிவு செய்து, தன்நாட்டின் சிறந்த எழுத்தாளரை அழைத்து உலகக் குழந்தைகளுக்கு அவ்வாண்டிற்கான செய்தியை எழுதவும் நன்கறியப்பட்ட ஓவியரை அழைத்து அவ்வாண்டிற்கான சுவரொட்டியை வடிவமைக்கவும் செய்யும். அந்தச் செய்தியும் சுவரொட்டியும்  பல்வேறு வகைகளில் பயன்படுத்தப்பட்டு புத்தகங்கள், படித்தல் ஆகியவற்றின் மீதான ஆர்வம்  வளர்த்தெடுக்கப்படும்.

பன்னாட்டு குழந்தைகள் புத்தக நாளைக் கொண்டாட இளம் மக்களுக்கான புத்தகங்களின் பன்னாட்டு வாரியத்தின் வெவ்வேறு பிரிவுகள் பின்வரும் நடவடிக்கைகளை மேற்கொள்கின்றன

 மக்கள்திரள் ஊடகங்களின் வழியாக விழிப்புணர்வு ஏற்படுத்தப்படுகிறது.
 பள்ளிகள், பொதுநூலகங்கள் ஆகியவற்றில் நிகழ்ச்சிகளை நடத்தப்படுகின்றன.
 குழந்தைகளின் புத்தகங்களைக் கொண்டாடும் நிகழ்ச்சிகள நடத்தப்படுகின்றன.
 எழுத்தாளர்கள், ஓவியர்கள் ஆகியோருடன் கலந்துரையாடல், இலக்கியப் படைப்புப் போட்டி, புத்தகங்களுக்கு விருது வழங்குதல் உள்ளிட்ட பல்வேறு சிறப்பு நிகழ்ச்சிகள் நடத்தப்படுகின்றன.

இவற்றையும் பார்க்க 
உலக புத்தக மற்றும் பதிப்புரிமை நாள்

மேற்கோள்கள் 

ஏப்ரல் சிறப்பு நாட்கள்
ஔவையார்

ஔவையார் நன்கு அறிமுகமான ஒரு பெண் புலவர். ஔவையார் என்னும் பெயர் கொண்ட புலவர்கள் பலர் இருந்தனர். நூலமைதி, தமிழ்நடை, தொடர்புடையோர் முதலானவற்றைக் கருத்தில் கொண்டு வரலாற்று நோக்கில் பார்க்கும்போது அவர்கள் வெவ்வேறு காலத்தில் வாழ்ந்தவர்கள் என்பது புலனாகும்.

காலந்தோறும் ஔவையார் 
ஔவையார் என்ற பெயர் பல காலகட்டங்களில் வாழ்ந்த பல பெண் அறிஞர்களைக் குறிக்கிறது. சங்க காலம் முதற்கொண்டு இது வரை ஆறு ஔவையார்கள் இருந்ததைப் பாகுபடுத்திக் காணமுடிகிறது:
 ஔவையார், சங்ககாலப் புலவர்
  ஔவையார், அங்கவை சங்கவைக்கு மணம் முடித்து வைத்தவர்
 ஔவையார், அறநூல் புலவர்
 ஔவையார், நூல் புலவர்
 ஔவையார், கதையில் வரும் புலவர்
 ஔவையார், சிற்றிலக்கியப் புலவர்

சங்க கால புலவர் ஒளவை அதியமான் காலத்தில் வாழ்ந்தவர், அக்காலத்தில் வாழ்ந்தவரே கபிலர், கபிலரின் நண்பனான பாரியின் மகள்களான அங்கவை, சங்கவை இருவரின் திருமணத்திற்கு முயற்சி மேற்கொண்டவர்கள் அவ்வையும், கபிலரும் ஆவர்.

அன்றியும் ஔவையார் நூல்கள் பட்டியலில் வரும் பல நூல்கள் பெயரளவிலேயே காணப்படுகின்றன. அவை

கல்வியொழுக்கம்
நன்னூற்கோவை
நான்மணிக்கோவை
நான்மணி மாலை
அருந்தமிழ் மாலை
தரிசனப்பத்து
பிடக நிகண்டு

ஔவையார் 6 பேர், காலவரிசை

சங்ககால ஔவையார் 

சங்ககால ஔவையார் நம் கற்பனையில் உள்ளவர் போல முதுமைக் கோலத்தவர் அல்லர். இளமை ததும்பும் விறலி. இவர் பாடிய 59 பாடல்கள் சங்கநூல்களில் இடம்பெற்றுள்ளன. அகநானூறு, குறுந்தொகை, நற்றிணை, புறநானூறு ஆகிய தொகுப்பு நூல்களில் அவை உள்ளன. சங்கப்புலவர் பாடல்தொகை வரிசையில் இவர் 9-ஆம் இடம் பெற்றுள்ளார். ஔவை சங்க காலப் புலவர்களில் சிறந்தவர்.

அறநூல் புலவர் ஔவையார் 
நீதி இலக்கிய காலத்து ஔவையார் எழுதிய ஆத்திசூடி, கொன்றை வேந்தன், மூதுரை போன்றவை உலகுக்கு நற்கருத்தை கூறி மக்களை நலமுடன் வாழ செய்கின்றன.

ஒளவை என்ற சொல்லின் பொருள் 
ஔவை அல்லது அவ்வை என்ற சொல் "அவ்வா" என்ற சொல்லின் திரிபாக இருக்கலாம் என்ற கருத்து பலரிடம் நிலவுகின்றது.
ஒளவை என்பது மூதாட்டி அல்லது தவப்பெண் என்ற கருத்தை உடையது என்று  பழந்தமிழ் அகராதி கூறும்.
பிற்காலத்தில் ஒளவை என்ற சொல், ஆண்டு மற்றும் அறிவு என்பவற்றில் முதிர்ச்சி அடைந்தவர்களைக் குறிக்கும் சொல்லாக விளங்கி்ற்றுப் போலும்.

மேற்கோள்கள்

வெளி இணைப்புகள் 

 யூனிகோடு தமிழில் ஔவையார் படைப்புகள் 
 Tamilnation.org தளத்தில் உள்ள குறிப்பு

சங்கத் தமிழ்ப் பெண் புலவர்கள்
தமிழ்ப் புலவர்கள்
தமிழ் மெய்யியலாளர்கள்
அனுஷ்கா சர்மா

அனுஷ்கா சர்மா (பிறப்பு: 1 மே 1988) இந்தித் திரைப்பட, விளம்பர நடிகை ஆவார். இவர் 2008 ஆம் ஆண்டு வெளிவந்த ரப் நே பனா தி ஜோடி திரைப்படத்தின் மூலம் திரையுலகிற்கு அறிமுகமானார்.

ஆரம்ப  வாழ்க்கை 

அனுஷ்காவின் தந்தை கலோனல் அஜய் ஒரு இராணுவ அதிகாரி மற்றும் அவரது தாய் ஆஷமா இல்லதரசி ஆவார். ஆரம்ப கல்வியை இராணுவ பாடசாலையில் பயின்ற ஷர்மா பெங்களூரில் உள்ள மவிண்ட் கார்மல் கல்லூரியில் கலைத்துறையில் பட்டத்தினை பெற்றார். பின்னர் வடிவழகு துறையில் ஈடுபட மும்பைக்கு சென்றார்.

அனுஷ்கா இந்தியத் துடுப்பாட்ட வீரர் விராட் கோலியை 2017 திசம்பர் 11 இல் இத்தாலியில் திருமணம் புரிந்து கொண்டார்.

திரைப்பட வரலாறு

மேற்கோள்கள்

இந்தித் திரைப்பட நடிகைகள்
1988 பிறப்புகள்
வாழும் நபர்கள்
அறுபத்து நான்கு சிவவடிவங்கள்

அறுபத்து நான்கு சிவவடிவங்கள் என்பவை சைவர்களின் இறைவனான சிவபெருமானின் அறுபத்து நான்கு வடிவங்களாகும். இதனை சதுஷஷ்தி மூர்த்திகள் என்று சமசுகிருத மொழியில் அழைப்பர்.

64 வடிவங்கள்
அஷ்டாஷ்ட விக்கிரக லீலை எனும் கேசி முனிவரின் நூலில் சிவபெருமானின் அறுபத்து நான்கு வடிவங்களும், அவ்வடிவங்களின் மூலம் அடியார்களுக்குச் சிவபெருமான் அருளியமையும் குறிப்பிடப்பட்டுள்ளன. ஈக்காடு இரத்தினவேலு முதலியாரின் சிவபராக்கிரமம் எனும் தமிழ் நூலிலும் இந்த அறுபத்து நான்கு வடிவங்கள் கூறப்பட்டுள்ளன.

சதாசிவ வடிவத்தின் ஈசானம், தத்புருடம், அகோரம், வாமதேவம், சத்யோசாதம் போன்ற ஐந்து முகங்களிலிருந்து, முகத்திற்கு ஐந்தாக இருபத்தியைந்து வடிவங்கள் தோன்றின. இவை மகேசுவர மூர்த்தங்கள் என்று அழைக்கப்படுகின்றன. இந்த மகேசுவர மூர்த்தங்களுடன் வேறு சில வடிவங்களும் இணைந்து அறுபத்து நான்கு வடிவங்களாக குறிப்பிடப்பட்டுள்ளன.

வகைப்பாடு
இந்த அறுபத்து நான்கு சிவவடிவங்களும் போக வடிவங்கள், யோக வடிவங்கள், கோப வடிவங்கள் (வேக வடிவங்கள்) என மூன்றாக பிரிக்கப்பட்டுள்ளன.

போக வடிவம்
 உமாமகேஸ்வரர்
 சந்திரசேகரர்
 ரிஷபாரூடர்
 மாதொருபாகர்

யோக வடிவம்
 தட்சிணாமூர்த்தி
 ஞான தட்சிணாமூர்த்தி
 யோக தட்சிணாமூர்த்தி
 வீணா தட்சிணாமூர்த்தி
 சுகாசனர்

கோப வடிவம்
 கங்காளர்
 வீரபத்திரர்
 திரிபுராந்தக மூர்த்தி
 கஜயுக்த மூர்த்தி
 காலந்தக மூர்த்தி

பிற சிவ வடிவங்கள்	

64 சிவ வடிவங்கள் தவிர்த்து எண்ணற்ற சிவவடிவங்களை புராணங்கள் கூறுகின்றன. சைவ சமயக் கலைக் களஞ்சியம் கஜாரி, கஜமுக அனுக்கிரக மூர்த்தி, இராவண அனுக்கிரக மூர்த்தி, ஹரிவிரிஞ்சதாரணர், ஏகதசருத்திரர், முயலகவத மூர்த்தி, சர்வ சம்ஹாரர், யக்ஞேசுவரர், உக்கிரர் ஆகியவற்றை பட்டியலிடுகிறது.

காண்க
 மகேசுவர மூர்த்தங்கள்

வெளி இணைப்புகள்
 அறுபத்து நான்கு திருமேனிகளுக்கான விளக்கங்கள் படங்களுடன் பெண்மை டாட் காம்
 சிவனே பரம்பொருள் சிவபோகம் டாட் காம்

ஆதாரம்

சிவ வடிவங்கள்
நா. வரதராஜன்

என். வரதராஜன் (பிறப்பு: 1924, இறப்பு: ஏப்ரல் 10, 2012) தமிழக அரசியல்வாதி மற்றும் இந்திய பொதுவுடமை மார்க்சிய கட்சியின்  முன்னாள் தமிழ் மாநிலச் செயலாளரும் முதுபெரும் தலைவர்களில் ஒருவரும்  ஆவார்.

ஆரம்ப கால வாழ்க்கை 
இவர் திண்டுக்கல் மாவட்டம்  வேடசந்தூர் தாலுகாவில் பாளையம் அருகே உள்ள கம்பிளியம்பட்டியில் செல்வந்தக் குடும்பத்தில் பிறந்தார். திண்டுக்கல்லில் பஞ்சாலைத் தொழிலாளியாக தனது வாழ்க்கையைத் துவக்கினார். இவருக்கு ஜெகதாம்பாள் என்ற மனைவியும், கல்யாணசுந்தரம், பாரதி ஆகிய மகன்களும் உள்ளனர். கல்யாணசுந்தரம் திண்டுக்கல் நகராட்சியின் துணைத்தலைவராக பணியாற்றி உள்ளார்.

அரசியல் வாழ்க்கை
மார்க்சிஸ்ட் கட்சியின் தொழிற்சங்கத்தில் இணைந்து அரசியலில் ஈடுபட்டார். அந்தக் கட்சியின் மாநிலச் செயலாளராகவும், தேசிய செயற்குழு உறுப்பினராகவும் இருந்தவர்.1954-ல் மதுரை ஜில்லா போர்டு உறுப்பினராகவும், 1967ம் ஆண்டு வேடசந்தூர் தொகுதியில் இருந்து சட்டப்பேரவை உறுப்பினராகத் தேர்ந்தெடுக்கப்பட்டார். பின்னர் 1977 மற்றும் 1980 ஆண்டுகளில் திண்டுக்கல் தொகுதியிலிருந்து சட்டசபைக்கு தேர்ந்தெடுக்கப்பட்டார்.
1943ல் ஒன்றுபட்ட கம்யூனிஸ்ட் கட்சியில் தன்னை இணைத்துக் கொண்ட அவர் பின்பு 1964-ல் மார்க்சிஸ்ட் கம்யூனிஸ்ட் கட்சி உதயமான போது அதில் தன்னை இணைத்துக் கொண்டு மதுரை மாவட்டச் செயலாளராக, மாநிலக்குழு உறுப்பினராக, மத்தியகுழு உறுப்பினராக பணியாற்றியவர். 2001லிருந்து 2010 வரை மூன்று முறை மார்க்சிஸ்ட் கம்யூனிஸ்ட் கட்சியின் மாநிலச் செயலாளராக தேர்ந்தெடுக்கப்பட்டு சிறப்பாக பணியாற்றியவர்.

போராட்டங்கள் 
மார்க்சிஸ்ட் கம்யூனிஸ்ட் கட்சி நடத்திய பலகட்ட போராட்டங்களில் பங்கேற்றும், தலைமையேற்றும் மூன்று ஆண்டுகள் சிறை வாழ்க்கை அனுபவித்தார். கட்சியின் மீது அடக்குமுறை ஏவப்பட்ட காலத்தில் இரண்டு ஆண்டுகள் தலைமறைவாக இருந்து கட்சிப் பணியாற்றியவர்.
தமிழகத்தில் உள்ள சாதாரண ஏழை, எளிய மக்களின் சமூக மேம்பாட்டிற்காகவும், தீண்டாமைக் கொடுமையை எதிர்த்தும் போராடியும், மதுரை, உத்தப்புரம் தீண்டாமைச் சுவரை அகற்ற பாடுபட்டவர். இந்தப் போராட்டங்களுக்கு தலைமையேற்று நடத்தியவர்.

அருந்ததிய மக்களின் இடஒதுக்கீட்டுக்கான போராட்டம் 
அருந்ததிய மக்களுக்கு 3 சதவிகிதம் உள் இடஒதுக்கீடு வழங்கிட வேண்டுமென மார்க்சிஸ்ட் கம்யூனிஸ்ட் கட்சி போராடியது. இந்தப் போராட்டத்திற்கு தலைமையேற்று வழி நடத்தியவர். இப்போராட்டத்தின் காரணமாகவே தமிழக அரசு அருந்ததிய மக்களுக்கு 3 சதவிகித உள்இடஒதுக்கீடு வழங்கியது என்பது குறிப்பிடத்தக்கது.

இறப்பு 
2012 ஏப்ரல் மாதம் 10 ஆம் தியதியன்று காலமானார்.

மேற்கோள்கள் 

தமிழ்ப் பொதுவுடமைவாதிகள்
2012 இறப்புகள்
1924 பிறப்புகள்
முதலாம் கஜபாகு

முதலாம் கஜபாகு என்பவர் ஒரு இலங்கை அரசன்.  இவன், சேர அரசன் செங்குட்டுவன் காலத்தவன் ஆவான்.  செங்குட்டுவன் கண்ணகிக்கு கோவில் கட்டியபோது, அந்த விழாவில் கஜபாகு மன்னர் கலந்து கொண்டதாகவும், அப்போது கண்ணகியின் புகழை இலங்கையிலும் பரப்ப போவதாகவும் கூறியுள்ளார். இவரை பற்றிய விரிவான தகவல்கள் இல்லை.

உசாத்துணைகள்
 Bopearachchi, Osmund (1996). "Seafaring in the Indian Ocean: Archaeological Evidence from Sri Lanka" In: Tradition and Archaeological: Early Maritime Contacts in the Indian Ocean. Eds Himanshu Prabha Ray, Jean-François Salles. Reprint 1998. Manohar, New Delhi, pp. 59–77. .
 Kessler, Oliver (1998). "The Discovery of an Ancient Sea Port at the Silk Road of the Sea. Archaeological Relics of the Godavaya Harbaour". In M. Domroes/H. Roth (eds.):
Sri Lanka, Past and Present. Weikersheim: Margraf Verlag, 12-37. .
 Ray, Himanshu Prabha. (2003). The Archaeology of Seafaring in Ancient South Asia. Cambridge University Press. Cambridge, U.K.  (hbk);  (pbk).
 'The Cult of the Goddess Pattini', Gamini Obeysekara, University of Chicago Press 1984
 Lakadiva.org : http://lakdiva.org/mahavamsa/

மேற்கோள்கள்

முதலாம் லம்பகர்ண அரசர்கள்
136 இறப்புகள்
பைரவி (இறைவி)

பைரவி என்பவர் ஒரு இந்து தெய்வமும் தச மகாவித்யாக்களுள் ஒருவரும் ஆவார். அவர் கால பைரவரின் துணைவியார். பார்வதி தேவியின் அம்சமான பைரவி இந்துக்களால் வணங்கப்படுகிறாள். 

வீர பைரவி, திரிபுரா பைரவி, கால பைரவி, சித்த பைரவி, சைதன்ய பைரவி மற்றும் ருத்ர பைரவி என்று பல பெயர்களில் பைரவி வணங்கப்படுகிறாள். சண்டன், முண்டன், துர்க்காசுரன் போன்ற அரக்கர்களை அழித்தவளாக வணங்கப்படுகிறாள்.

திரிபுரா பைரவி தோற்றம்
திரிபுரத்தை எரித்த சிவபெருமானுடன் சேர்ந்து பார்வதி தேவி பைரவியாக நடனமாடியதாக நம்பப்படுகிறது. அவள் பயங்கர தோற்றத்துடன் கழுதையை வாகனமாக கொண்டவள். சிவரூபம் என்பதால் நெற்றிக்கண்ணும், நான்கு கரங்களும், புலித்தோல் ஆடையும் உடையவள்.

சொர்ண பைரவி
சுவர்ண பைரவரின் அரவணைப்பில் பைரவின் மடியில் அமர்ந்திருக்கும் பைரவி சொர்ண பைரவி என்று அழைக்கப்பெறுகிறாள்.

லிங்க பைரவி
சேலம், சாமிநாயக்கன்பட்டியில், "லிங்க பைரவி' சிலையை சற்குரு ஜக்கி வாசுதேவால் பிரதிஷ்டை செய்யப்பட்டுள்ளது.

மேற்கோள்கள் 
 

இந்து பெண் தெய்வங்கள்
பார்வதியின் வடிவங்கள்
லிங்க புராணம்

லிங்க புராணம் என்பது வியாசர் எழுதிய பதினெண் புராணங்களில் பதினொன்றாவது புராணமாகும். இப்புராணம் லிங்க  வழிபாட்டின் மேன்மையை எடுத்துரைக்கிறது. இது பத்தாயிரம் (10,000) ஸ்லோகங்களை உள்ளடக்கியதாகும். பஞ்ச பூதங்களின் தோற்றம், இந்து காலக் கணக்கீடு, பிரபஞ்சத்தின் தோற்றம் என பலவற்றை இந்நூல் எடுத்துச்சொல்கிறது.

மேற்கோள்கள்

பதினெண் புராணங்கள்

தொடர்புடையவை
 வியாசர்
 புராணங்கள்
 இந்து சமயம்
நாரத புராணம்

நாரத புராணம் (Naradiya Purana; தேவநாகரி:नारदीय पुराण, நரத புராணா) என்பது பதினெண் புராணங்களில் ஆறாவது புராணமாகும். நாரதரைப் பற்றி கூறும் இப்புராணம் இருபத்தி ஐந்தாயிரம் (25,000) சுலோகங்களைக் கொண்டது. 

நாரத முனிவர் சனத்குமாரர்களுக்கு கூறிய நாரத புராணத்தினை மீண்டும் சூதர் என்பவருக்கும், முனிவர்களுக்கும் கூறினார். இதில் நாரத முனிவரின் பிறப்பு, அவருக்கு கிடைத்த தட்சனின் சாபம், பிரம்மனின் சாபம், மனிதனாக நாதரர் பிறந்தமை, சனிபகவான் பார்வை நாரதர் மேல் பட்டது, இராமாயணம், நாரதர் தமயந்தி திருமணம் போன்றவைகள் அடங்கியுள்ளன.

நாரத புராணத்தின் ஓர் உறுப்பான குருபாவனபுர மகாத்மியத்தில் குருவாயூர் குருவாயூரப்பன் திருத்தல வரலாறு கூறப்பட்டுள்ளது.

இதனையும் காண்க
 ருக்மாங்கதன்

மேற்கோள்கள்

பதினெண் புராணங்கள்
யுகபாரதி

யுகபாரதி (Yugabharathi) ஒரு தமிழ்க் கவிஞரும் திரைப்படப் பாடலாசிரியரும் ஆவார். இவரின் இயற்பெயர் பிரேம்குமாராகும். இவர் 1990 களின் முற்பகுதியில் பத்திரிகைகளில் கவிதைகள் எழுதத் தொடங்கியபோது, ​​சிறந்த தமிழ்க் கவிஞரான சுப்பிரமணிய பாரதியின் நினைவாக "யுகபாரதி" என்ற புனைப்பெயரைப் பயன்படுத்தத் தொடங்கினார். கணையாழி இதழில் பொறுப்பாசிரியராகவும், ராஜரிஷி இதழில் உதவியாசிரியராகவும் இருந்துள்ளார்.

ஆனந்தம்  திரைப்படத்தில் "பல்லாங்குழியின் வட்டம் பார்த்தேன்"  என்ற பாடலை எழுதியதில் பாடலாசிரியராக அறிமுகமானார். இவர் ஏறத்தாழ இரண்டாயிரம் திரைப் பாடல்களை எழுதியுள்ளார்.

கல்வி 
இவர் 1976 ஆம் ஆண்டு தஞ்சாவூரில் பிறந்தார். இவரின் இயற்பெயர் பிரேம் குமாராகும். இவர் தஞ்சாவூரில் உள்ள மேக்ஸ்வெல் மெட்ரிகுலேஷன் மேல்நிலைப் பள்ளியில் பள்ளிக்கல்வியைப் பயின்றார். அறந்தாங்கி அரசு பாலிடெக்னிக் கல்லூரியில் இயந்திரப் பொறியியல் பட்டயப் படிப்பு படித்தார்.

குறிப்பிடத்தக்க பாடல்கள் 
ஆனந்தம் திரைப்படத்தின் பல்லாங்குழியின் வட்டம் பார்த்தேன் பாடல், காதல் பிசாசே, மன்மத ராசா, கொஞ்ச நேரம் கொஞ்சும் நேரம் ஆகிய இவரது பாடல்கள் புகழ் பெற்றவை. இவர் மைனா, ராஜபாட்டை, நீலம், கும்கி ஆகியத் திரைப்படங்களில் பணியாற்றியுள்ளார்.

பாடல்கள்

2002-2009

2010-2015

2016 - 2021

2022 - இப்போதுவரை

எழுதிய நூல்கள்

கவிதைத் தொகுப்புகள் 
 மனப்பத்தாயம்
 பஞ்சாரம்
 தெப்பக்கட்டை 
 நொண்டிக்காவடி
 தெருவாசகம்
 அந்நியர்கள் உள்ளே வரலாம்
 மராமத்து, 
 முனியாண்டிவிலாஸ், 
 பாதாளக்கொலுசு

கட்டுரைத் தொகுப்புகள் 
 கண்ணாடி முன்
 நேற்றைய காற்று
 ஒன்று
 நடுக்கடல் தனிக்கப்பல்
 வீட்டுக்கு வெளியே வெவ்வேறு சுவர்கள்
 அதாவது
 நானொருவன் மட்டிலும்
 நண்மை
 தத்தகாரம்
 இடம்பொருள் இசை, 
 பின்பாட்டு
 அகத்திரை
 நல்லார் ஒருவர்
 ஒருபாட்டு கொஞ்சம் பின்னணி
 நிழல் பொம்மை
 ஊஞ்சல் தேநீர்
 முன்னிருக்கைக்காரர்கள்
 ஒன்று
 நடுக்கடல் தனிக்கப்பல்
 ஒரு மரத்துக் கள்

இவரது திரைப்பாடல்கள் இரண்டு தொகுதிகளாக வெளிவந்துள்ளன. நேர்நிரை வெளியீட்டின் மூலம் ஐம்பதிற்கும் மேற்பட்ட நூல்களைப் பதிப்பித்துள்ளார்.

விருதுகள்
இரண்டு முறை கவிதைக்காக தமிழக அரசின் பரிசை வென்றுள்ளார். சிறந்த பாடலாசிரியருக்கான விருதையும் கலைமாமணி விருதையும் பெற்றுள்ளார். இவருடைய படைப்புகளைப் பாராட்டி கோவை பாரதியார் பல்கலைக்கழகம் `ஐந்தமிழ் விருதை’ வழங்கியுள்ளது. திருப்பூர் தமிழ்ச்சங்க விருது, பிலிம்பேர் விருது, ஸ்டேட்பேங்க் விருது, காசியூர் ரங்கம்மாள் விருது, பெரியார் விருது ஆகியனவும் பெற்றுள்ளார். ஐந்துமுறை ஆனந்தவிகடன் விருதும், எட்டுமுறை மிர்ச்சி விருதும் பெற்றுள்ளார்.

மேற்கோள்கள்

வெளி இணைப்புகள் 
 "யுகபாரதியின் வலைப்பூ"
http://www.thehindu.com/todays-paper/tp-national/tp-tamilnadu/article1026451.ece
http://entertainment.oneindia.in/celebs/yugabharathi.html 

1976 பிறப்புகள்
வாழும் நபர்கள்
தமிழ்க் கவிஞர்கள்
தமிழகக் கவிஞர்கள்
தமிழ்த் திரைப்படப் பாடலாசிரியர்கள்